GiliGold/VAD_KnessetCorpus huggingface dataset:
עאידה תומא סלימאן:
 מה נעשה כדי להסיר את החסמים האלה? האם התקיימו ישיבות?      אני ההרגשה שלי, להגיד את האמת? וזה מה שקורה לאורך השנים, התקציבים הקיימים אותו דבר עם בניית מעונות יום
עאידה תומא סלימאן:
 יש הקצאה של 25% מהתקציב, אבל בפועל זה לא מתממש
עאידה תומא סלימאן:
 למה? כי מחכים שאולי יהיה תכנון, יהיה הקצאת קרקעות, וזה לא קורה מלעצמו
עאידה תומא סלימאן:
 אם אתם לא באים ואומרים 'זה העדיפות שלנו עכשיו, אנחנו אמורים לתת את השירות הזה לילדים ונהפוך עולמות ונסיר חסמים', זה לא יקרה חבר'ה
עאידה תומא סלימאן:
 הרי אתם יודעים, שלחנו מכתב, שלחנו בקשה, נו באמת
עאידה תומא סלימאן:
 שלחנו בקשה? של כמה חודשים?
ניר שמואלי:
גברתי זו לא בקשה, אנחנו מעת לעת מגיעים לוועדה הזאת ומציגים את הצרכים שלנו כמשרד החינוך ואת החסמים
ניר שמואלי:
 בסוף צריך לזכור כמו שאמרת, זה מספר גופים, מספר משרדי ממשלה ששותפים, שצריכים כולם להתכנס ולקבל את ההחלטות
ניר שמואלי:
 אנחנו לא אחראיים על חוק תכנון בנייה
ניר שמואלי:
 בסופו של דבר אנחנו כמשרד, כגוף ממשלתי, יכולים להציב מבנה רק - - -
עאידה תומא סלימאן:
אתם אחראיים על החינוך של הילדים
ניר שמואלי:
נכון, נכון
ניר שמואלי:
 אבל עוד פעם, יש חוק לימוד חובה, ויש חוק תכנון ובנייה
ניר שמואלי:
 השאלה על איזה חוק עוברים, ולכן אני אומר, אנחנו כמשרד עושים את כל המאמצים
ניר שמואלי:
 וכשאני אומר אין בעיה של תקציב, כי אנחנו ערוכים לתקציבים האלה, כדי להציב את המבנים האלה, כדי לתת את השירות
ניר שמואלי:
 אנחנו בעד שיינתן השירות גם במקום מונגש
ניר שמואלי:
 בסופו של דבר לוועדה הזאת יש חשיבות עליונה
ניר שמואלי:
 וגם אדוני היו"ר אם אתה תוכל גם לעזור בעניין הזה וללחוץ, את הנתונים אתה תקבל מאיתנו עד סוף השבוע, כולל המספרים
אלי אפללו:
האמת היא שאני מרגיש לא טוב
אלי אפללו:
 לא טוב
אלי אפללו:
 כי זה כאילו שאתם שלחתם מכתב שגר ושכח
אלי אפללו:
 מדברים פה שאתם ביקשתם לפני מספר חודשים, ושום דבר לא קרה, וכולנו נרדמנו, ואם לא היינו מקיימים את הדיון הזה יכול להיות שגם לא הייתי יודע, ואף אחד אחר לא היה יודע, ומגיעים ל-1 בספטמבר ואין כיתות, ואין מורים אולי, גם זה יכול להיות
אלי אפללו:
 אף אחד לא יודע
אלי אפללו:
 כי אין מבנים, בטח לא בטוח שיש מורים, אז אולי ישימו את המבנים ומחר יגידו שחסר מורים אז לא יפתחו
אלי אפללו:
      חברים, זה באמת לא מתאים למדינת ישראל
אלי אפללו:
 לא מתאים למשרד חינוך, בכלל למשרד ממשלתי במדינת ישראל
אלי אפללו:
 זה לא יכול להיות דבר כזה
אלי אפללו:
 לא יכול להיות
אלי אפללו:
 אנחנו מדברים פה באמת על כמות כזאת של תלמידים, שהם רוצים את המינימום שבמינימום שבמינימום, ופה מדברים על חסם כזה או אחר שאנחנו גם לא יודעים מה החסם
אלי אפללו:
 באמת אני מופתע, לא יודע מה להגיד, זה לא הגיוני
אלי אפללו:
 אתם צריכים לצאת מפה עכשיו וללכת ולעשות באמת כל מה שאפשר כדי שייפתחו פה הכיתות האלה, המבנים
אלי אפללו:
 זה באמת לא הגיוני
אלי אפללו:
 זאת אומרת, אנחנו בעצם בעצמנו עוברים על החוק
אלי אפללו:
 הלא אם יש חוק חינוך חובה, אנחנו בעצם עוברים על החוק, תבינו
אלי אפללו:
 מה היה קורה אם הורה היה משאיר ילד בבית? היו עוצרים את ההורה
אלי אפללו:
 אז אנחנו במו ידינו, אז את מי יעצרו? את משרד החינוך? את המנכ"ל? אותכם? אותי? את מי? באמת, זה זלזול, ובמיוחד כשאין בעיה של תקציב
אלי אפללו:
 אנחנו כל הזמן דנים פה על זה שיש חוסר בתקציב, זאת אומרת אין ישיבה שאני לא דן פה במשהו שיש בו בעיה של תקציב
אלי אפללו:
 אבל פה זה רק בירוקרטיה? חבל
אלי אפללו:
 באמת חבל
אלי אפללו:
 אני מצר על כך, אני מאוד מבקש מכם בכל לשון של בקשה, זה נמצא אצלכם בידיים, תעשו מה שצריך
אלי אפללו:
 נתקלתם בבעיה דברו איתי, אני אדבר גם עם השר, אבל זה באמת לא הגיוני
אלי אפללו:
 ואני מבין את הכעס של המשפחות, של ההורים, של היישובים
אלי אפללו:
 זה לא הולך כך
אלי אפללו:
      נמשיך עם המצגת, איך קוראים לך?
מעיגל אלהואשלה:
אלהואשלה מעיגל, אני ממועצה אזורית לכפרים הבלתי מוכרים, אני רכז שטח ואני מכיר טוב מאוד את הסוגייה
אלי אפללו:
מאה אחוז, עוד מעט ניתן לך, בסדר? בבקשה כן, את המצגת
אלי אפללו:
 << יור >>  << יור >>
הודא אבו עביד:
כן, היינו במצוקה הכלכלית והאבטלה, והזכרנו את זה שהמשפחות מתקשות לממן השתתפות של ילדים במעונות היום, ולכן ההמלצה שלנו של הפורום לדו קיום, אני אזכיר שלמשרד ראש הממשלה ושל המועצה הלאומית לכלכלה, היה ניסוי בחורה ובכסייפה לגבי המעונות יום שבהם הם סבסדו מעונות יום, ואני הייתה לי שיחה עם מנהלת מעון יום בחורה, שאמרה לי אלמלא הסבסוד הזה, לא היה אף הורה שהיה שולח את הילדים שלו
אלי אפללו:
אז בעצם מה אתם ממליצים?
הודא אבו עביד:
אנחנו ממליצים על סבסוד מלא של מעונות היום האלה
הודא אבו עביד:
 אנחנו מדברים על גילאים של שלושה חודשים עד שלוש שנים
אלי אפללו:
יש לכם מושג על איזה תקציב מדובר?
הודא אבו עביד:
כרגע אני לא יכולה להגיד לך
אלי אפללו:
אז יש לי בקשה, תבדקו על איזה תקציב מדובר וננסה לבדוק אם זה אפשרי או חלקו
הודא אבו עביד:
בהחלט
הודא אבו עביד:
 מדובר בגדול בחברה הבדואית על 49 אלף ילדים בגילאים האלה
אלי אפללו:
את מדברת על חלק ובאיזה צורה
הודא אבו עביד:
בוא נתחיל לממן את ה-19 מעונות הקיימים
אלי אפללו:
אז יש לי בקשה, תראו, בואו נלך צעד צעד
אלי אפללו:
 הלא אנחנו לפעמים כשמדברים יותר מידי גבוה, אנחנו מפסידים לפעמים את הדברים שאנחנו באמת רוצים לדעת מה קורה היום, או מחר בבוקר
אלי אפללו:
 קודם כל יש מעונות שהם קיימים, וראינו אותם בהתחלה
אלי אפללו:
 ואז הבנו שללא סבסוד, לא מאכלסים אותם
אלי אפללו:
 אז אני מבקש ככה, קודם כל תבדקו על איזה סכום מדובר כדי לאכלס את מה שקיים
אלי אפללו:
 וגם הלא כשמדברים על סבסוד, אני יכול להבין שלא כל המשפחות באותו מצב, אז צריך להיות בטח איזשהו דירוג כזה או אחר
אלי אפללו:
 אני מאוד הייתי שמח שאם תעבירו לנו איזשהו נתון, או כמה נתונים שאומר תשמע, אנחנו נצטרך לסבסד בין לבין איזשהם סכומים, ואז נסתכל גם בצורה הרבה יותר רחבה וארוכת טווח
אלי אפללו:
 בסדר? יש עוד שקף אחד או שאתם סיימתם?
הודא אבו עביד:
כן יש עוד שקף
אלי אפללו:
בבקשה, בקצרה
הודא אבו עביד:
המלצות דחופות
הודא אבו עביד:
 זה הדרישה העיקרית, להסיר את החסמים ולבנות מעונות
הודא אבו עביד:
 ברגע שנבנים מעונות, אז אפשר לדחוף שהמעונות האלה ייפתחו ושיהיה שם אנשים שיעבדו ויתפעלו את המעונות האלה
הודא אבו עביד:
 אני אגיד עוד משפט אחד, אני גרה ביישוב שנקרא לקיה, 16 אלף תושבים, מוכר, מועצה מקומית, יש בתי ספר, יש תכנון
הודא אבו עביד:
 יש לנו בניין של מעונות יום, מעון יום, סגור כבר שנתיים
הודא אבו עביד:
 אני אם הייתי אמא, הייתי מאוד שמחה להביא את הילדים שלי לשם
הודא אבו עביד:
 אבל זה סגור כבר שנתיים ואני לא יודעת למה, באמת
הודא אבו עביד:
 וכחלק מהדיונים שקורים פה בכנסת, אני מאוד רוצה שגם המועצות המקומיות הבדואיות יזומנו
אלי אפללו:
רגע דקה, מי נמצא פה מהמועצה של לקיה? יש לי בקשה אלייך, תוציאו מכתב לראש המועצה בלקיה
הודא אבו עביד:
שתכף יתחלף אולי
אלי אפללו:
בסדר, עם העתק אליי
אלי אפללו:
 לומר חבר'ה תראו יש פה מעון סגור, אנחנו מבקשים לדעת למה, ואני אדבר איתו ונשמע, ואם יש בעיה של חידוש, תחזוקה, בואו כי באמת מצד אחד, תראו, אני רוצה לעזור
אלי אפללו:
 אבל נניח לרגע שאני בא עכשיו ואומר חבר'ה בואו תבנו מעונות, יגידו חבר'ה קיים אבל לא מאוכלס
אלי אפללו:
 אז יש פה כאילו איזשהו משהו של הפוך על הפוך
אלי אפללו:
 מה אתה רוצה ממני? יש מעונות
אלי אפללו:
 אז בואו נעשה דבר פשוט, אני רוצה באמת שכל אחד מאיתנו ייקח על עצמו משימה, תעבירו לנו העתקים מאותן נקודות, ואם צריך לדבר עם ראש המועצה ואם זה בעיה נניח של חשמל או לא סיימו, יכול להיות שגם לא טיפל טופס 4
הודא אבו עביד:
זה בעיה פוליטית, זה קיבל טופס 4 וזה מוכן וזה הכל
אלי אפללו:
מה זה פוליטי?
הודא אבו עביד:
פוליטי, ראש המועצה לא רוצה לפתוח
הודא אבו עביד:
 זה כבר סיבות שאני לא יכולה להתערב בהן
אלי אפללו:
אתם מבינים? תומא את מבינה מה שהולך פה לפעמים?
עאידה תומא סלימאן:
כן, אבל אם היה פיקוח של משרד החינוך בא ואומר, אני בניתי, יש ילדים שלא מקבלים את השירות, יש חובה במדינה לחינוך לגיל הרך, אתם חייבים
עאידה תומא סלימאן:
 במקרה כזה אם ראש המועצה הוא זה שמעכב מילוי החוק, הוא זה שצריך - - -
אלי אפללו:
בקשה קטנה, את מוציאה מכתב, את לא מבקשת הרבה בקשות
אלי אפללו:
 את אומרת חבר'ה יש פה מעון, יש פה מתקן, הוא נבנה, הוא לא בשימוש, אנחנו מבקשים לדעת למה ומתי אם בכלל ייפתח
אלי אפללו:
 העתק מזה תעבירי אליי
הודא אבו עביד:
אין שום בעיה, נשלח מכתב ונעביר העתק
הודא אבו עביד:
 אבל זה מקרה אחד
אלי אפללו:
ברור לי, בסדר
הודא אבו עביד:
הדרישה היא לבנות מעונות, ולאכלס אותם, ולממן אותם
אלי אפללו:
את ההשקף של ההמלצות תשאירי אותו רגע, אני רוצה פשוט שיהיה לנו
הודא אבו עביד:
אדוני זה בהשוואה לישובים היהודים
אלי אפללו:
בסדר, עוד פעם, ברור לי ראיתי את ההשוואה
אלי אפללו:
 מה שחשוב לי זה את המסקנות, ואם תשלחו לנו את המצגת עצמה אני אשמח
הודא אבו עביד:
בכיף, אנחנו גם שלחנו נייר עמדה בנושא הזה שיש בו פתרונות, ויש בו גם ניסיונות לפתרונות של בעיות התכנון
אלי אפללו:
 אלהואשלה בבקשה
אלי אפללו:
 עוד פעם את השם המלא וגם את התפקיד
מעיגל אלהואשלה:
מעיגל אלהואשלה, רכז שטח במועצה אזורית לכפרים הבלתי מוכרים בנגב
מעיגל אלהואשלה:
 למען האמת, לפני 18 שנה משהו כזה, בכפרים הבלתי מוכרים לא היו גנים, ואז כשפנינו למשרד החינוך וגם לשר החינוך אז יוסי שריד, אז הוחלט להקים 39 גני טרום חובה
אלי אפללו:
אתה מדבר לפני 20 שנה, יוסי שריד
מעיגל אלהואשלה:
כן
מעיגל אלהואשלה:
 עכשיו, היום לפני שנתיים בדיוק, היינו בוועדה והיו הילדים שאין להם מסגרת, ילדי גיל 3-4, היו כ-5000, ונשארו אותו דבר
מעיגל אלהואשלה:
 שום דבר לא זז
מעיגל אלהואשלה:
 אני רוצה לתת דוגמה לשני כפרים בלתי מוכרים שיש בהם גנים
מעיגל אלהואשלה:
 אחד מהם, ביר אל חמאם, והשני אל ערה
מעיגל אלהואשלה:
 באל ערה שם יש 160 ילדים שהם בלי מסגרת
מעיגל אלהואשלה:
 יש גנים, אבל הגנים האלו אין להם היתר
מעיגל אלהואשלה:
 משרד החינוך מממן את זה, משרד החינוך מממן את הגנים האלו שיש בכל כפר ארבעה גנים
אלי אפללו:
חגי, תעביר, מה שאומר אלהושאלה, שיש גנים שאין בהם היתר, ומשרד החינוך אחראי עליהם
אלי אפללו:
 תקחו את הדברים האלה, תיכנסו יותר לעומק ותראו מה קורה
אלי אפללו:
 תעשו איזשהו מיפוי, כי באמת אנחנו מבזבזים פה כסף, כי כשיש מבנה שהוא סגור, אחר כך להשקיע בו, לפתוח אותו, זה עולה גם כסף
מעיגל אלהואשלה:
עכשיו הגנים האלו פתוחים, אבל יש 160 ילד שנמצאים באותו כפר שאין להם מסגרת
מעיגל אלהואשלה:
 יש ארבעה גנים, שניים חובה, שניים טרום חובה
מעיגל אלהואשלה:
 אני באמת ליבי ליבי עם הגננות, הגננות שם ממש סובלות
מעיגל אלהואשלה:
 שם יש גנרטור, אין חשמל
מעיגל אלהואשלה:
 המים לפעמים מגיע, לפעמים לא מגיע, והם מביאים בקבוקי מים בכדי לתת ולעזור לילדים לשתות מים ולרחוץ ידיים
מעיגל אלהואשלה:
 חשוב לנו מאוד באמת, מדינת ישראל מדינה דמוקרטית, ואנחנו באמת רוצים
מעיגל אלהואשלה:
 הילדים האלה הם יצמחו ויגדלו, ואנחנו לא רוצים שיגדלו בלי חינוך
מעיגל אלהואשלה:
 החינוך הוא הכי חשוב, ושיתוף הפעולה הכי חשוב
אלי אפללו:
אין ספק, אני מסכים עם כל מילה שאתה אומר
אלי אפללו:
 אם לא נשקיע עכשיו, לא יודע מה יהיה
עאידה תומא סלימאן:
אולי כדאי לנצל את הפגרה לקיים סיור בנגב על ההכנות לפתיחת שנת הלימודים, ולראות באיזה תנאים נמצאים הילדים האלה ומה מצב הגנים והמעונות יום
עאידה תומא סלימאן:
 אני להגיד לך את האמת, אני הבת של האוכלוסייה ואני נמצאת, אבל כל הסיורים שעשיתי כיו"ר הוועדה לקידום מעמד האישה אז, הפתיעו אותי
עאידה תומא סלימאן:
 כל פעם גיליתי דברים חדשים
עאידה תומא סלימאן:
 זה פוקח עיניים
עאידה תומא סלימאן:
 אם אנחנו נקיים סיור כוועדה, מתלווה גם כן לנציגי המשרדים, שיתנו תשובות בשטח
עאידה תומא סלימאן:
 כי לפעמים המציאות טופחת על פני כל אמת שמביאים בדיונים ככה ממוזגים ויפים
הודא אבו עביד:
זה יכול להיות גם יחד עם ועדת החינוך
אלי אפללו:
חברים אני אבדוק את הנושא הזה, כי אין טעם שאני אעשה סיור בלי לשתף את נציגי משרד החינוך, זה ברור, ואנחנו נשתדל לעשות את הדברים האלה במסודר
אלי אפללו:
 אני קיבלתי את הרעיון, אנחנו נבחן אותו בצורה מסודרת
אלי אפללו:
 כן, מסתבר שלהיות יו"ר בוועדה לזכויות הילד, אתה כל פעם מופתע מחדש בכל נושא שאנחנו נוגעים בו
אלי אפללו:
      אוקיי, מי עוד רוצה לומר? בבקשה
חסיה דרורי:
עמיחי דרורי, ממרכז לשלטון המקומי
חסיה דרורי:
 שתי נקודות שהייתי שמח להתייחס
חסיה דרורי:
 דבר ראשון, ברשותך אני אתייחס לא לנושא מעונות היום, אלא לנושא כיתות הלימוד, שנבין מה הפערים
אלי אפללו:
זה כמעט אותו דבר, אבל בסדר
חסיה דרורי:
נכון, אבל שנבין את הנתונים לגבי הפערים בכיתות הלימוד, אנחנו מדברים על פער של הכרה בצורך של 750 כיתות, ו-100 כיתות שהן בסטטוס 'זמינות לתקצוב'
חסיה דרורי:
 עכשיו, אלו נתוני משרד החינוך, זה לא נתוני מרכז שלטון מקומי
חסיה דרורי:
 זה פער גדול
חסיה דרורי:
 750 כיתות הכרה בצורך, אפשר לעשות את המכפלה בסדר גודל של 30, אפשר להבין על כמה ילדים מדובר – 20 אלף, מדובר על כמות מאוד מאוד גדולה, זה כדי לסבר את האוזן
חסיה דרורי:
      עכשיו, חוץ מאשר ממה נובע הפער, אכן נאמר קודם נובע גם מהנושא התכנוני, תביעות בעלות וכו'
חסיה דרורי:
 אבל אנחנו סבורים ואנחנו מקבלים את הפידבק הזה ואת האינפוט הזה מהרשויות המקומיות
חסיה דרורי:
 יש פה נושא תקציבי
חסיה דרורי:
 יש פערים תקציביים
חסיה דרורי:
 התעריף שניתן על ידי משרד החינוך פר מטר רבוע, הוא נמוך מאוד
חסיה דרורי:
 הנקודה היא שלרשויות מקומיות בכלל ובסוציו נמוך עוד יותר, ובסוציו הכי נמוך עוד יותר, אין מאיפה להעמיד את התוספת
חסיה דרורי:
 והדבר הזה הוא למעשה חסם משמעותי להקמת כיתות הלימוד
חסיה דרורי:
 לכן יש פה נושא תקציבי, וחשוב להציף אותו, חשוב ללחוץ גם על משרד החינוך וגם על משרד האוצר לתת פה מענה לנושא הזה
חסיה דרורי:
 הפער התקציבי קיים
אלי אפללו:
יש לך מושג מהו הפער? ב-20%? ב-30%? על מה מדובר?
חסיה דרורי:
הפער להבנתנו הוא לא 20%, הפער מהנתונים שאנחנו מקבלים הוא סדר גודל של 40-50%
חסיה דרורי:
 אלו הפערים
חסיה דרורי:
 דורשים או מהרשויות להתכנס לסטנדרט הכי מינימלי שיש שכבר היום לא ראיתי - - - במשק, בשנים האחרונות בפרט, כי היו התייקרויות משמעותיות בשנתיים האחרונות כידוע
אלי אפללו:
אז למה לא בטוח שמשרד החינוך יבנה ולא המועצה? משרד החינוך מתקצב, שהוא יבנה
חסיה דרורי:
בוא נראה אותו מתכנס לסטנדרטים האלה
חסיה דרורי:
 זה לא יקרה
חסיה דרורי:
 והתעריף בכלל לא עודכן במשך שנים ארוכות, חלק ממרכיבי העלות בכלל לא נכנסים פנימה בתעריף, אבל הרשויות המקומיות כן צריכות להעמיד אותם
אלי אפללו:
יש לי שאלה נוספת – האם מפעל הפיס, שזה חלק מהמנגנון לבניית כיתות וגנים, משתתף במועצות שנמצאות? במועצות הבדואיות?
חסיה דרורי:
אין לי נתונים מדויקים, אני מתאר לעצמי שממפעל הפיס כמו שהוא משתתף בכלל הרשויות, אני מתאר לעצמי שהוא גם מקצה חלק מההקצאות שלו לטובת המגזר הבדואי
אלי אפללו:
תראה, אני לא אופתע שיכול להיות שגם אין בקשות
אלי אפללו:
 הרי מפעל הפיס לא נותן ככה סתם, מפעל הפיס נותן על פי בקשה של הרשות
אלי אפללו:
 עכשיו יכול להיות מצב, שהרשות לא מבקשת
חסיה דרורי:
אני לא בטוח שזה המצב
חסיה דרורי:
 הרי אם יש לנו 100 כיתות זמינות לתקצוב, אז למעשה הם עברו את כל ההליכים, וקיבלו את כל האישורים
חסיה דרורי:
 הפער למעשה, מחכים רק להקצאה של משרד החינוך, שגם אם תינתן, לרשויות המקומיות כאמור קשה מאוד, אין להם מאיפה להוסיף
אלי אפללו:
בכל מקרה, אני מאוד הייתי מבקש ממך, תבדוק את הנושא של מפעל הפיס
אלי אפללו:
 האם באמת הרשויות הבדואיות מקבלות תקצוב, מקבלות עזרה
אלי אפללו:
 אם לא, אפשר לנסות לראות איך מפעל הפיס תורם לנקודה הזאת
חסיה דרורי:
אני אבדוק את זה
אלי אפללו:
מי שלא יודע, מפעל הפיס בעצם הוא שייך לרשויות בסופו של דבר
חסיה דרורי:
אני אבדוק את זה, וברשותך כן אני הייתי גם שמח לקריאה לפתור את הנושא התעריפי
חסיה דרורי:
 התעריף הנורמטיבי לא משקף את העלויות שקיימות היום, ומהווה מכשול ובעיה
אלי אפללו:
מאה אחוז, אוקיי
מור מיטלמן:
אני יכולה להוסיף לזה?
מור מיטלמן:
מור, אני ממנהל התכנון, מחוז דרום
מור מיטלמן:
 אני כן יכולה להגיד בתור מי שמגיעה לישובים הבדואים, שיש מבנים של מפעל הפיס בישובים הבדואים
מור מיטלמן:
 גם בלקיה יש מבנה, גם באבו תלול יש מבנה, הם קיימים
מור מיטלמן:
 זאת אומרת זה לא ואקום
מור מיטלמן:
 אני רוצה להוסיף שהיום הרשות להסדרה מתכננת יישובים בתנאי קרקע וטופוגרפיה לא פשוטים
מור מיטלמן:
 זאת אומרת, יש רוב יישובי אבו באס ושתי המועצות האזוריות, הם בתנאי קרקע קשים
מור מיטלמן:
 והרבה פעמים זה מוביל לעלויות פיתוח גבוהות
אלי אפללו:
מה זה קשים? יותר מהגליל?
מור מיטלמן:
לא, לא אומרת יותר מהגליל
אלי אפללו:
אוקיי, אבל מה זה נקרא קשים?
מור מיטלמן:
יותר מיישובי הקבע הקיימים היום
אלי אפללו:
הקושי הוא במה? בתנאי טופוגרפיה?
מור מיטלמן:
בתנאי טופוגרפיה וקרקע קשה
מור מיטלמן:
 הרבה פעמים מי שמשלמים את המחיר, אלה השטחים החומים, השטחים למוסדות הציבור העתידיים, שבנוסף לעלויות הפיתוח הגבוהות ולעלויות הבנייה הגבוהות, הם גם באים בתנאי שטח קשים שיוסיפו על עלויות הבנייה
מור מיטלמן:
 אז אני רק אומרת שזו איזשהי שיטה
מור מיטלמן:
 זאת אומרת, זה קיים בהמון המון תוכניות שאנחנו מקדמים בשנים האחרונות
אלי אפללו:
זאת אומרת, את אומרת שבעצם הפיתוח הוא בעצם עלות יחסית גבוהה בבניית אותם מבנים
ג'מעה אזברגה:
אני רוצה להגיד כמה דברים
ג'מעה אזברגה:
 השם שלי ג'מעה אזברגה, חבר הכנסת לשעבר, שלום וברכה
ג'מעה אזברגה:
 אולי יתמזל מזלי שאני יכולתי להיכנס עד הכנסת, עד המבנה עם הרכב שלי, כי הכבישים חסומים בחוץ, אבל זה משמח אותנו שחוסמים בשביל דבר גם עקרוני
ג'מעה אזברגה:
 עכשיו, אני תושב לקיה ואני מסתכל על הרשימה
ג'מעה אזברגה:
 פה יש לנו מעונות יום אפס
ג'מעה אזברגה:
 אני רוצה להפנות קצת, אולי הוויכוח, הניתוח, מה שאתה רוצה, למרות שיש 5200 ילדים שהם בגיל חובה עדיין, זאת אומרת בכל מה שנקרא קוראים לזה פזורה, אנחנו קוראים לזה כפרים בלתי מוכרים
ג'מעה אזברגה:
 עדיין לא במסגרת חוקית, וזה דבר שנוגד את החוק, ואני חושב אנחנו נמצאים בבית המחוקקים, קצת ממשלה או שרים שמכבדים את עצמם אסור שיהיה מצב כזה במדינה מתוקנת ודמוקרטית לפחות
ג'מעה אזברגה:
 זה דבר אחד
ג'מעה אזברגה:
      דבר שני, אני רוצה לא רק מעונות יום
ג'מעה אזברגה:
 אנחנו מדברים על החלק שנוגע לרווחה, לאו דווקא, לא רק משרד החינוך, משרד החינוך הוא משקיע ומשקיע באמת הרבה, אבל עדיין הפער הוא גדול
ג'מעה אזברגה:
 יש לנו בעיה עם המשפחתונים שהיא גם מחסור, לא רק מעונות יום
ג'מעה אזברגה:
 וזה מדובר במשרד הרווחה, אולי צריך גם להתערב, ואם כבר אני מציע רעיון, לא רק סיור, שיהיה גם משרד הרווחה
ג'מעה אזברגה:
 משרד הרווחה גם העניין של הוויכוח הוא כמעט לא קיים
ג'מעה אזברגה:
 עכשיו אנחנו מדברים על עוד נדבך נוסף, שהוא נושא של הבירוקרטיה, אולי היא קצת נגעה בקצה מבחינת התכנון
ג'מעה אזברגה:
 היום ראשי המועצות כפופים הרבה בגוף שנקרא רשות ההתיישבות הבדואים, שהם אמורים להתעסק לאנשים שהם לא מוסדרים
ג'מעה אזברגה:
 הם התחילו גם להתערב גם בישובים המוכרים
ג'מעה אזברגה:
 ראש מועצה אין לו שליטה לא על התכנון, אין לו שליטה על הפיתוח, אין לו שליטה על שיווק מגרשים, אין לו שליטה על כל מה שמתרחש ביישוב שלו, זה מצד אחד
ג'מעה אזברגה:
 מצד שני, הרחבות מאיתנו והלאה, הרחבות שהם בסופו של יום, נרצה או לא נרצה, הם קשורים גם במערכות שהזכרנו לעיל
ג'מעה אזברגה:
 ואני חושב שהעניין של התקציב נכון חשוב, אבל זה לא הכי חשוב
ג'מעה אזברגה:
      אני הייתי מצפה, זאת אומרת, עם ממשלה נורמאלית, שיעבירו סמכויות של ראש המועצה, מה שנוגע לשיכון ישר למשרד השיכון שראש המועצה יהיה מחובר או יש לו נגיעה ישירה למשרד השיכון
ג'מעה אזברגה:
 משרד הרווחה שיהיה למשרד הרווחה
ג'מעה אזברגה:
 חוץ מהתקציב של החינוך, נגיד בניית בית ספר או בניית גן, חייבת לעבור דרך הגוף הזה
אלי אפללו:
אתה אומר צריכה להיות הפרדה בין יישוב מוכר ליישוב לא מוכר
ג'מעה אזברגה:
בהחלט, אין טעם, זאת אומרת שראש מועצה שנבחר על ידי ציבור, שהוא בשביל להגיע למשרד השיכון ולתכנן שכונה או לבקש הרחבה שיעבור דרך הגוף הזה, או צינור הזה שנקרא רשות התיישבות הבדואים
ג'מעה אזברגה:
 זה דבר לא תקין ולא מתוקן במדינה מתוקנת, לפחות זה לא אמור להיות
ג'מעה אזברגה:
 ואני ממליץ אם כבר אנחנו מדברים, שיהיה גם משרד הרווחה בתוך הסיור הזה בנוסף למשרד החינוך, ומשרד השיכון, וכל המשרדים הממשלתיים
ג'מעה אזברגה:
 המצב היום בלתי נסבל, ויש לזה תופעות
ג'מעה אזברגה:
 אני חושב שזה מקום לדיון ארוך
ג'מעה אזברגה:
 אני גם מוכן להשתתף בדיון שאנחנו חושבים באופקים אחרים, מחוץ לקופסה
ג'מעה אזברגה:
 תודה רבה
אלי אפללו:
תודה רבה גם לך
אלי אפללו:
 עוד מישהו רוצה? רויטל שלום לך, אתם שמעתם את הדיון?
רויטל אילתי-ויסמן:
כן
אלי אפללו:
אז אני מאוד הייתי שמח להתייחסות שלכם, אבל ממש למספר דקות כדי שנוכל לשמוע גם את שאר ההתייחסויות ממשרדים נוספים
רויטל אילתי-ויסמן:
כן, הקשבתי לדיון
רויטל אילתי-ויסמן:
 אני מבינה שמדובר במעונות
רויטל אילתי-ויסמן:
 אנחנו במשרד הרווחה, אני נציגה של מנהל מוגבלויות, אנחנו אחראיים על מעונות יום שיקומיים
רויטל אילתי-ויסמן:
 אצלנו יש כרגע סביבות 20 מעונות יום, לא כולם בתפוסה מלאה
רויטל אילתי-ויסמן:
 רוב התינוקות והפעוטות נמצאים במעונות היום, הם מוכרי משרד הרווחה
רויטל אילתי-ויסמן:
 התשלום למעון נקבע על פי מבחן הכנסה
רויטל אילתי-ויסמן:
 זה בעצם לגבי כל התוכניות שקיימות אצלנו במשרד הרווחה
רויטל אילתי-ויסמן:
 אני לא יודעת כמה זה רלוונטי למעונות הרגילים
אלי אפללו:
אוקיי תראו, אנחנו דנים מצד אחד במחסור במעונות, ומצד שני את אומרת לי שהתפוסה לא מלאה
רויטל אילתי-ויסמן:
זה מה שנמסר לי
אלי אפללו:
כן, בסדר, אני מבין שזה מה שנמסר, אבל צריך לנתח את זה
אלי אפללו:
 למה זה לא מלא? מה הסיבה? אז בוא נעשה ככה, אם אין תשובה כרגע מידית או מוסכמת, אני מאוד אשמח שתבדקו את הנתון הזה ותעבירו את זה בכתב למנהלת הוועדה
רויטל אילתי-ויסמן:
מה הסיבה שהמעונות אינם מלאים, כן
אלי אפללו:
בוודאי, בוודאי, מה הבעיה? הבעיה שאין מספיק ילדים? אין מספיק מחנכים? אין מספיק מטפלות? אני רוצה להבין מה הבעיה
אלי אפללו:
 זאת אומרת, אם יש מעון כבר, אנחנו צריכים לדעת בדיוק מה הבעיה כי זה לא הגיוני
אלי אפללו:
 יש כבר מתקן, יש פה כבר מבנה, כי כל הרעיון היה שחסרים מבנים
רויטל אילתי-ויסמן:
נכון, נכון
אלי אפללו:
בסדר, אוקיי תתנו לנו תשובה
אלי אפללו:
 חגי אתה פה?
חגי פורגס:
אני פה, אבל אני רק רוצה להבהיר, כל נושא הסבסוד הוא משרד העבודה
אלי אפללו:
אני יודע, אבל אני רוצה לדעת מה הסיבה
אלי אפללו:
 כרגע היא דיברה איתי על מעונות שיקומיים, וזה לא משנה כרגע
אלי אפללו:
 יכול להיות שאין מספיק ילדים, אז בסדר אני מקבל את התשובה
אלי אפללו:
 אבל אני חושב שאתם כמשרד החינוך וגם משרד הרווחה, צריך להבין שאם יש מצד אחד חוסר במעונות, מצד שני יש מעונות שבהם אין תפוסה מלאה, צריך להבין ממה זה נובע
תמי ברנע:
אני רוצה רגע לעשות סדר
תמי ברנע:
 הדיון לא הוקדש מראש לנושא של מעונות יום שיקומיים, וכשאנחנו ביקשנו נציגים ממשרד הרווחה, לא ביקשנו ממנהל מוגבלויות
אלי אפללו:
בסדר, לא נורא
תמי ברנע:
אז שלחו נציג לא מתאים, וזה לא הנושא, וחגי דווקא ממשרד החינוך הוא ממעונות כלליים
תמי ברנע:
 אז הוא יוכל להתייחס לדברים שנאמרו
חגי פורגס:
אין בעיה, אני אגיד ככה, ואחר כך אם רום ירצה להוסיף
חגי פורגס:
 אפשר לחלק את הסיפור הזה לכמה נקרא לזה חסמים או בעיות, אוקיי? נושא הבינוי שעליו אני אחראי באופן ישיר, הוא קצת מזכיר את הנושא של גנים ובתי ספר, ויש עליו קושי עוד יותר מורכב
חגי פורגס:
 הקושי הוא גם בקרקעות זמינות, מחסור בקרקעות זמינות
חגי פורגס:
 אחר כך יש עניינים של ביצוע תקציב, שזה כבר שלב אחר שהוא פחות, נקרא לו חסמים מבניים במערכת
חגי פורגס:
 על גבי זה יש נדבך מורכב יותר שזה העובדה שחוק חינוך חובה לא חל על גילאי לידה עד שלוש, ולכן עד שיש קרקע זמינה אז כמובן שבסדרי עדיפויות רשות יכולה לבחור להקים בית ספר או גן ילדים, כי היא מחויבת
חגי פורגס:
 מעון יום לא
חגי פורגס:
 לצערי זה המצב כיום, ולכן בהקשר מעונות יום הבעיה קצת יותר מתחדדת, ונעשית מורכבת יותר
חגי פורגס:
      תראו, גם כאן, אין בעיה תקציבית
חגי פורגס:
 לפי החלטת ממשלה 550, אנחנו מחויבים לשריין תקציב למגזר הערבי כולו, ובכלל זה גם רשויות בדואיות מהדרום
חגי פורגס:
 לא קרתה שנה אחת מאז שהתחלנו את התהליך הזה, שלא נשאר לנו תקציב פנוי מהתקציב שאנחנו משריינים למגזר הערבי
חגי פורגס:
 התקציב שאנחנו מעמידים לנושא, מעולם לא נוצל במלואו
חגי פורגס:
 תמיד נשארו לנו יתרות שלא קיבלנו בקשות כדי לתקצב
חגי פורגס:
 זאת אומרת הקושי גם כאן, הוא לא קושי תקציבי, הוא החסמים שדיברנו עליהם קודם
אלי אפללו:
א', חסמים
אלי אפללו:
 ב', בא השלטון המקומי ואומר תשמע, אני צריך לתת גם מאצ'ינג, זה לא תמיד
אלי אפללו:
 השאלה אם יש מאצ'ינג
חסיה דרורי:
הרשויות לא מחויבות לתת מאצ'ינג בכלל
חסיה דרורי:
 בכלל לא
חסיה דרורי:
 חוק חינוך חובה
חסיה דרורי:
 נכפה עליהם לעשות את זה
חגי פורגס:
יש פה שני מושגים שונים, יש מאצ'ינג ויש האם הסכום משקף את העלויות בפועל
חגי פורגס:
 מאצ'ינג זה משהו שהוא בגני ילדים אין מאצ'ינג, זה 100%
חגי פורגס:
 במעונות יום יש מאצ'ינג אבל הוא משתנה, ואפשר לקבל את הכל גם, אפשר לבטל את המאצ'ינג
חגי פורגס:
 זה לא הסיפור
חגי פורגס:
 הסיפור שמעלים פה כל הזמן זה שמלכתחילה העלויות שמתוקצבות לא משקפות את העלויות בפועל
חגי פורגס:
 פה עשינו מהלך ביחד עם משרד האוצר בשנה שעברה ועדכנו את התעריפים לפי מדדי תשומות הבנייה
חגי פורגס:
 הסכום עלה באופן משמעותי מאוד
חגי פורגס:
 אנחנו מקווים שזה יפתור את החסם התקציבי, למרות ששוב אני אומר, מההתרשמות שלי אני לא חושב שזה הקושי המרכזי
חגי פורגס:
 הקושי המרכזי הוא חסם של קרקעות
אלי אפללו:
אוקיי דיברנו על זה קודם, בסדר
חגי פורגס:
עכשיו מבחינת מעונות לא מאוכלסים, זה סיפור שהוא נידון הרבה מאוד, לפחות מאז שאני בעניינים, שותפים בו הרבה גורמים בממשלה ומחוץ לממשלה
חגי פורגס:
 יש הרבה סיבות שהוצעו
חגי פורגס:
 הסיבה של התעריף אחרי הסבסוד גם, לא בהכרח שהיא הסיבה הנכונה
חגי פורגס:
 יש פה הרבה דברים, יש פה גם עניין תרבותי, יש פה גם עניין של מיתוג ושיוך של המעון
חגי פורגס:
 זה לא משהו שאני מבין בו ומומחה בו, אני אומר שאלה סיבות שעלו על ידי אנשים שהם כן מומחים בזה
אלי אפללו:
מה זה שיוך? של משפחות שונות בתוך המגזר?
רום בר-אב:
אני יכול להסביר את זה?
אלי אפללו:
כן, כן, בבקשה
רום בר-אב:
אני ממשרד האוצר כפי שאמרתי
רום בר-אב:
 אנחנו עוסקים בנושא הזה של להעמיק ולבחון את החסמים השונים למימוש הזכאות למעונות יום
רום בר-אב:
 יש לנו כמו שתואר פה, תואר פה שיש מעונות ריקים, אנחנו יודעים שיש משקי בית שזכאים לסבסוד ולא מממשים אותו, שזה בוודאי דבר שמאוד מטריד אותנו
רום בר-אב:
 זה נושא שנבדק גם אצלנו, גם במשרד העבודה, גם במשרד החינוך, גם בנק ישראל הוציא על זה מחקר בשנה שעברה אני חושב, 2021 או 2022
רום בר-אב:
 יש מגוון סיבות שעולות
רום בר-אב:
 סיבה אחת שעולה, אומרים שבאמת אולי המחיר יקר יותר גם לאחר הסבסוד
רום בר-אב:
 סיבה אחרת שעולה היא, שיכול להיות שהמחיר הוא לא יקר, אבל אובייקטיבית יש מעונות פרטיים שהם יותר זולים
רום בר-אב:
 ואז גם אם זה לא יקר לי מידי, יש לי אלטרנטיבה זולה יותר
אלי אפללו:
תן לי להבין, זאת אומרת זה כמו משפחתון או לא משנה איך אני אקרא לזה, שהוא פרטי, שהוא יותר זול
רום בר-אב:
הוא עולה לדוגמה 500 שקלים בחודש
רום בר-אב:
 עכשיו, בעיה נוספת שעולה זה בעיית הלסט מייל, גם עולה פה הסוגייה של אם המעון נמצא 2-3 קילומטר מהבית ואין רכב זמין להסיע את הילד
רום בר-אב:
 יש בעיה נוספת שעולה שלפעמים יש בן או בת משפחה זמינים לשמור על הילד, ולכן מוותרים פשוט על שליחה למעון
רום בר-אב:
 שוב, זה הראה המחקר של בנק ישראל
רום בר-אב:
 אז יש מגוון חסמים